open-index/open-wikipedia-markdown huggingface dataset:
Žena za pultem

***Žena za pultem*** je česko-slovenský normalizačný televízny seriál z čias reálneho socializmu. Nakrútil ho roku 1977 režisér Jaroslav Dudek. Scenár písal Jaroslav Dietl.

Príbeh o živote a starostiach obyčajnej predavačky Anny Holubovej a jej kolegýň z predajne potravín bol v tom čase, ako všetky Dietlove seriály, veľmi obľúbený. Dej seriálu vyzdvihuje ľudskosť, priateľstvo, vzťahy medzi ľuďmi a socialistickú uvedomelosť.

## Všeobecne
Seriál propagoval reálny socializmus. Objavovali sa v ňom tiež scény s plnými pultmi potravín a ochotnými predavačkami, čo nezodpovedalo vtedajšej realite. V čase vzniku však bol kritizovaný pre neusporiadaný osobný život hlavnej hrdinky. Objavila sa v ňom celá plejáda špičkových českých hercov. Napriek nevyhnutnej boľševickej agitácii je aj dodnes cenným obrazom života (aj keď veľmi zidealizovaného) na konci normalizačného obdobia. Dialógy boli vždy silnou stránkou Jaroslava Dietla, remeselne je to na seriál nadštandard, navyše väčšina hlavných postáv bola obsadená filmovými hercami. Hlavnú úlohu písal autor pre Janu Hlaváčovú. Úlohu nakoniec dostala Jiřina Švorcová.

## Epizódy
# *Anna nastupuje*
# *Příběh zeleninové Jiřinky*
# *Příběh šéfova zástupce*
# *Příběh řeznice Lady a skladníka Oskara*
# *Příběh starého Dominika*
# *Vítězství prodavačky Kaláškové*
# *Příběh učednice Zuzany*
# *Příběh dvou pokladních*
# *Příběh důchodkyně Kubánkové*
# *Příběh šéfova syna*
# *Svatba lahůdkové Olinky*
# *Vánoce Anny Holubové*

## Obsadenie

* Jiřina Švorcová – Anna Holubová
* Petr Haničinec – Karel Brož
* Josef Langmiler – Jiří Holub
* Dana Medřická – matka Anny
* Jana Boušková – Michala Holubová
* Jan Potměšil – Petr Holub
* Vladimír Menšík – vedúci predajne Karas
* Hana Maciuchová – kolegyňa Anny z lahôdok Olina Škarapesová
* Zdeněk Řehoř – zástupca vedúceho Vilímek
* Vladimír Hlavatý – skladný Dominik
* Jaromír Hanzlík – skladník Oskar
* Lenka Termerová – Jiřinka
* Marie Motlová – babi Kubánková z výkupu fliaš
* Daniela Kolářová – pokladníčka Soňa
* Božena Böhmová – pokladníčka Mlynářová
* Karolina Slunéčková – predavačka Zdena Klalášková
* Simona Stašová – učeníčka Zuzana

* Kateřina Burianová – mäsiarka Lada
* Blažena Holišová – predavačka zo zeleniny
* Slávka Budínová – manželka Vilímka
* Soběslav Sejk – Karasov kamarát
* Josef Bláha – sused Holubovej
* Růžena Merunková – susedka Holubovej
* Josef Somr – Kalášek
* Alois Švehlík – taxikár
* Bedřich Prokoš – otec Broža
* Bohuš Záhorský
* Věra Kubánková – manželka Karasa
* Petr Svojtka – syn Karasa
* Jiřina Petrovická – švagriná Holubovej
* Josef Vinklář – zať Dominika
* Alena Vránová – dcéra Dominika
* Jiří Hrzán – známy Oliny
* Eduard Cupák – manžel Oliny

## Referencie

* 

## Externé odkazy
* 
* 

Kategória:Česko-slovenské televízne seriály
Kategória:Televízne seriály z roku 1977
Briansk

**Briansk** (rusky *Брянск*) je mesto na západe európskej časti Ruskej federácie, leží na rieke Desna, 379&nbsp;km juhozápadne od Moskvy. Má 436&nbsp;000 obyvateľov (odhad 2005) a je administratívnym strediskom Brianskej oblasti.

## Dejiny
Prvá písomná zmienka o Briansku (nazývanom vtedy Дьбрянск) je z roku 1146, ale ako osada existoval už od konca 10. storočia - prvé zmienky o osídlení pochádzajú z roku 985. Briansk bol súčasťou Černigovského kniežatstva až do jeho porážky tatáromongolskými nájazdníkmi v roku 1239.

V roku 1249 vzniklo Brianske kniežatstvo na čele s prvým historicky doloženým brianskym kniežaťom Romanom Michajlovičom. Romanov syn a následník sa ale stal mníchom a kniežatstvo sa stalo súčasťou kniežatstva Smolenského. Od roku 1356 až do konca 15. storočia patrilo mesto Litve. Potom sa už natrvalo stalo súčasťou Ruska, s výnimkou obdobia medzi 6. októbrom 1941 a 17. septembrom 1943, kedy ho počas 2. svetovej vojny obsadili nacistickí vojaci. V meste samom i v jeho okolí malo významnú rolu partizánske hnutie, Briansk sám býva nazývaný mestom partizánskej slávy. 

## Administratívne členenie
Administratívne sa mesto skladá zo štyroch mestských častí (районов) - Sovietskeho, Bežického, Fokinského a Volodarského. Architektúra mesta je daná jeho rozložením na brehoch Desny a priľahlých návršiach, jednotlivé mestské častí preto budia skôr dojem súmestia než komplexnej mestskej zástavby.

## Vývoj počtu obyvateľov

## Osobnosti mesta
* Viktor Michajlovič Afanasiev ( * 1948), kozmonaut

## Partnerské mestá
* Černihiv, Ukrajina
* Dobele, Lotyšsko
* Dupnica, Bulharsko
* Homeľ, Bielorusko
* Győr, Maďarsko
* Karlovo, Bulharsko
* Naujoji Akmenė, Litva
* Oriol, Rusko
* Severodvinsk, Rusko

## Iné projekty

## Externé odkazy
* Oficiálna stránka

## Zdroj


Kategória:Mestá v Rusku
Kategória:Brianska oblasť
Žena z Checkpointu Charlie

***Žena z Checkpointu Charlie*** () je dvojdielny nemecký film z roku 2007 odohrávajúci sa v roku 1982 v Nemeckej demokratickej republike. Pojednáva o zločinoch Východného bloku a nešťastiach, ktoré priniesli mnohým nevinným občanom. Film je inšpirovaný skutočnými udalosťami.

## Dej

Obyčajná, slobodná matka dvoch detí Sára Benderová žije už od detstva v Erfurte. Ona aj jej dcéry majú problémy ako v práci, tak aj v škole, pretože Sára počúva Slobodnú Európu a nehodlá o tom mlčať. Jedného dňa, práve keď sa chce vydávať, jej príde list, že jej otec momentálne žijúci v NSR je vážne chorý. Kvôli Sárinej zlej povesti sa ju rozhodnú východonemecké úrady nepustiť za otcom. Zlomená Sára sa rozhodne preto na protest opustiť NDR za každú cenu. Spojí sa aj so svojou vzdialenou príbuznou z Hannoveru a získa od nej aj západonemecké marky. Navyše sa jej podarí získať západonemecké pasy. Svojim dcéram povie, že idú na dovolenku do Rumunska a vyrazí.

Cestou dcéram vyzradí svoje úmysly. Jej doklady však sú ukradnuté a Sára si musí vyžiadať nové pasy na veľvyslanectve NSR. Keď však chcú odísť, sú zadržané tajnou políciou a prevezené na veľvyslanectvo NDR, kde po hodinovom výsluchu priznajú svoju lož. Potom sú prevezené najbližším lietadlom domov. Sára je zatknutá a prevezená do väznice vo Východnom Berlíne a dcéry do Detského domova v Drážďanoch. V väzení Sára zistí, že všetko bolo naplánované a že človek, ktorému najviac dôverovala ju zradil a že pracuje pre Stasi.

Po dvoch rokoch väzenia je Sára vyhostená do NSR, jej dcéry však musia zostať v NDR, kde sú dané do pestúnskej rodiny. Sára si podáva niekoľko žiadostí o zlúčenie rodiny, ale úrady NDR jej odmietajú dcéry vydať a západonemecké úrady sú rovnako bezmocné. Sára sa rozhodne demonštrovať pri hraničnom priechode Checkpoint Charlie medzi Východným a Západným Berlínom. Jej akcie sú zverejňované jedným svetoznámym novinárom pánom Panterom, do ktorého sa Sára zamiluje. Po dvoch rokoch neúspechu sa Sára odvolá do Helsiniek, kde aj cez zákaz demonštruje. Stasi sa ju rozhodne zavraždiť, Sára im však utečie a všetko vypadá sľubne až do chvíle, kedy jej dcéram klamú, že ich matka zomrela a donútia ich podpísať súhlas o adopciu pestúnmi. Jej dcéry si matku náhodne všimnú na západonemeckom kanále, potom však už vláda NDR sa vzdá a dcéry za matkou pustia. Rodina sa po štyroch rokoch odlúčenia konečne zase stretne.

## Obsadenie
*Veronica Ferres – Sara Bender
*Peter Kremer – Peter Koch
*Maria Ehrich – Silvia Bender
*Elisa Schlott – Sabine Bender
*Michael Schenk – Hans Wimplel
*Karl Kranzkowski – Horst Seelig
*Bruno Apitz – Jochen Hailer 
*Filip Peeters – Richard Panter
*Charlotte Schwabová – Aenne Bubach
*Peggy Lukac – Marlene Engel
*Julia Jäger – Regina Pries
*Götz Schubert – Martin Pries
*Julian Weigend – Marek

## Externé odkazy
* 
* 

## Zdroj

Kategória:Nemecké filmy
Kategória:Filmy z 2007
Kategória:Filmy podľa názvu
Hoza

**Hoza** je priezvisko, pozri Hoza (priezvisko), napr.:

* Štefan Hoza (1906 – 1982), slovenský operný spevák, libretista a pedagóg
* Slávka Hozová (* 1944), česká herečka
Petr Hořava

**Petr Hořava** môže byť:

* český fyzik (* 1963),  pozri Petr Hořava (fyzik)
* český hokejista (* 1983), pozri Petr Hořava (hokejista)

Hořava, Petr
Miroslava Partlová

**Miroslava „Mirka“ Partlová** (* 2. apríl 1985, Malacky) je slovenská divadelná a televízna herečka.

## Život
Študovala hudobno-dramatický odbor na konzervatóriu v Bratislave. Ako herečka začínala v divadlách Nová scéna, neskôr v Slovenskom národnom divadle. Účinkovala vo viacerých inscenáciách, no najmä muzikáloch (*Hamlet*, *[[Na skle maľované]]*, *West Side Story*, *Fontána pre Zuzanu*). V súčasnosti (2015) je známa ako Angie zo seriálu Panelák.

## Filmografia
* 2009 – *x=x+1*
* 2008 – *[[Panelák (seriál)|Panelák]]* (TV seriál)
* 2002 – *Čierna pani* (TV film)
* 1998 – *Za mestskými múrmi* (TV seriál)

;Relácie
* 2016 – Tvoja tvár znie povedome
* 2013 – *Slávik 2012*
* 2009 – *Mini Talent show*
* 2001 – *Osem a pol*

## Referencie

## Iné projekty

## Externé odkazy
* 
* 

Kategória:Slovenské divadelné herečky
Kategória:Slovenské herečky divadelných muzikálov
Kategória:Slovenské filmové herečky
Kategória:Slovenské televízne herečky
Kategória:Nová scéna
Kategória:Osobnosti z Malaciek
Balčik

**Balčik** () je mesto v Bulharsku, nachádzajúce sa v Dobričskej oblasti na brehu Čierneho mora. Stredisko rovnomenného okresu.

## Geografia
Mesto leží v severovýchodnom Bulharsku, 33,2 km juhovýchodne od centra oblasti, mesta Dobrič.

## Demografia
15. júna 2013 tu bývalo 12 769 obyvateľov. 

## Dejiny
Prvými osadníkmi na území dnešného mesta boli Tráci (pôvodný gr. názov *Krunoi*). Našli sa tu trácke predmety staré viac ako 2000 rokov (poháre, kovové nádoby, šperky, zbrane). 

## Partnerské mestá
*  Mangalia, Rumunsko
*  Armutalan, Turecko
*  Stará Ľubovňa, Slovensko
*  Tešín, Poľsko
*  Hagfors, Švédsko

## Referencie

## Iné projekty

## Externé odkazy
* Webová stránka mesta

Kategória:Mestá v Bulharsku
Kategória:Prístavné mestá v Bulharsku
Kategória:Dobrič (oblasť)
Hraško

**Hraško** je priezvisko, pozri Hraško (priezvisko), napr.:

* Igor Hraško (* 1972), slovenský folklorista, inštrumentalista, poslanec NR SR (OĽaNO)
* Juraj Hraško (* 1931), slovenský politik, akademik a pedagóg
* Martin Hraško (1911 – 1976), slovenský verejný činiteľ
* Pavel Hraško (* 1932), slovenský vysokoškolský pedagóg a antropológ
* Peter Hraško (* 1991), slovenský hokejista

## Pozri aj
* Janko Hraško – slovenská ľudová rozprávka
* Folklórne rádio Janko Hraško – folklórne internetové rádio
Pavel Roman

**Pavel Roman** (* 25. január 1943, Olomouc, ČSR – † 30. január 1972, Rogersville, Tennessee, USA) bol bývalý český krasokorčuliar, ktorý reprezentoval Československo. Spolu so svojou sestrou Evou Romanovou sa stal v kategórii „tanečné páry“ štvornásobným majstrom sveta (1962, 1963, 1964, 1965) a dvojnásobným majstrom Európy (1964, 1965).

## Osobný život
Pavel sa narodil ako prvé dieťa v rodine obchodného zástupcu Františka Romana a kostymérky filmových štúdií Barrandov. Bol o tri roky starší, ako jeho sestra Eva. K športu ich odmalička viedol otec, ktorý súrodencov aj dlhší čas sám trénoval. Keď mal Pavel deväť rokov, celá rodina sa presťahovala z Olomouca do Prahy, kde pokračovali v intenzívnom tréningu. V polovici 50. rokov 20. storočia trénovanie prevzala Míla Nováková.

Po ukončení súťažnej kariéry sa oženil so Švajčiarkou Sonjou Grandovou.

Zomrel v januári 1972 pri automobilovej nehode krátko po oslave svojich 29. narodenín na následky zranení hlavy. 

## Kariéra

Súrodenci Romanovci začali pôvodne súťažnú kariéru v disciplíne „športové dvojice“, kde skončili tretí na majstrovstvách Československa v roku 1957 a druhí v rokoch 1958 a 1959. Po tom, ako sa v Československu začalo súťažiť v tancoch na ľade, vyskúšali súrodenci šťastie a hneď v pri uvedení tejto disciplíny získali československý majstrovský titul. Na Majstrovstvách Európy 1959 štartovali v oboch disciplínach, pričom skončili v tancoch na 7. mieste a v súťaži športových dvojíc na 12. mieste. Na základe toho sa rozhodli zamerať sa na tance.

Svoj prvý titul majstrov sveta získali v roku 1962 v Prahe, keď porazili svojich najväčších rivalov – francúzskych pretekárov Christiane Guhelovú a Jeana Paula Guhela.  Eva vtedy mala iba 16 rokov a Pavel 19. V tomto roku zvíťazili aj v česko-slovenskej ankete Športovec roka.

O rok neskôr vyhrali striebornú medailu na majstrovstvách Európy a vyhrali všetky nasledujúce podujatia sezóny. Eva s bratom Romanom vyhrali európsky titul rokoch 1964 a 1965 a svetový titul v rokoch 19621965. Bol to vtedy najvyšší titul, aký mohli súťažiaci získať (v tom čase neboli tance na ľade olympijskou disciplínou).

Súťažnú kariéru Romanovci ukončili v roku 1965 na vrchole svojej športovej kariéry pre nedostatok ďalšej motivácie k súťaženiu. Po odchode zo súťažného krasokorčuľovania vystupovali v americkej profesionálnej krasokorčuliarskej revue „*Holiday on Ice*“, ktorá každé dva roky usporadúvala predstavenia aj v Prahe. Keďže rodičia súrodencov nemohli za nimi vycestovať, Romanovci sa s nimi vďaka tomuto angažmánu mohli stretávať.

## Prehľad výsledkov
### Športová dvojica
(s Evou Romanovou)

### Tanečné páry
(s Evou Romanovou)

## Referencie

## Iné projekty

## Zdroj

Kategória:Českí krasokorčuliari
Kategória:Majstri sveta v krasokorčuľovaní
Kategória:Majstri Európy v krasokorčuľovaní
Kategória:Česko-slovenskí krasokorčuliari
Kategória:Osobnosti z Olomouca
Majstrovstvá Ameriky v basketbale mužov 2013

**Majstrovstvá Ameriky v basketbale mužov 2013** boli v poradí 16. Majstrovstvá Ameriky v basketbale mužov, ktoré organizuje Americká basketbalová federácia (FIBA Americas). Konali sa v Caracase, vo Venezuele od 30. augusta11. septembra 2013, za účasti 10 tímov. Nováčikom turnaja bola iba Jamajka. Z víťazstva sa tešili hráči Mexika, ktorí vo finále zvíťazili nad Portorikom a vybojovali vôbec svoju prvú medailu. Obhajcovia titulu spred 2 rokovArgentínčania, skončili bronzoví.

Turnaj bol zároveň kvalifikáciou na Majstrovstvá sveta 2014, ktoré sa uskutočnia v Španielsku. Kvalifikovali sa na ne (popri priamo postupujúcim Spojeným štátom, ktoré sa kvalifikovali ako olympijský víťaz) 4 najlepšie družstvá.

## Kvalifikácia
Pôvodne malo byť na turnaj kvalifikované aj družstvo Panamy, ale FIBA Americas ju nahradila Mexikom, ktoré na subkontinentálnom šampionáte skončilo šieste.

## Arény
náhľad|Účastníci Majstrovstiev Ameriky 2013

## Nasadenie do výkonnostných košov
Žrebovanie majstrovstiev prebehlo 28. februára 2013 podľa výkonnostných dvojíc nasledovne:

Pozn: Číslo v zátvorke udáva umiestnenie v medzinárodnom rebríčku FIBA v roku 2012.

## Výsledky
### Základné skupiny
#### Skupina A

#### Skupina B

### 2. fáza

### Play off
#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Majstrovstiev Ameriky 2013 /
* Majstrovstvá Ameriky 2013 na oficiálnej stránke FIBA Americas  /
* Majstrovstvá Ameriky 2013 na oficiálnej stránke FIBA  
* Majstrovstvá Ameriky 2013 na stránke latinbasket.com 
* Majstrovstvá Ameriky 2013 na stránke todor66.com 

Kategória:Basketbal v 2013
Muži
Basketbal
Kategória:2013 vo Venezuele
Hric

**Hric** je priezvisko, pozri Hric (priezvisko), napr.:

* Martin Hric (1936 – 2011), slovenský novinár, autor fejtónov
* Roman Hric, slovenský matematik a vysokoškolský pedagóg

## Pozri aj
* Hryc
* Hrico
* Hrica
Hryc

**Hryc** je priezvisko, pozri Hryc (priezvisko), napr.:

* Andrej Hryc (19492021), slovenský herec a podnikateľ
* Wanda Hrycová, bývalá riaditeľka Novej scény, dcéra Andreja

## Pozri aj
* Hric
Hála

**Hála** je priezvisko, pozri Hála (priezvisko), napr.:

* Bohuslav Hála (1894 – 1970), český jazykovedec, prekladateľ a pedagóg
* Eduard Hála (1919 – 1989), český chemik a pedagóg
* František Hála (1893 – 1952), český politik a rímskokatolícky kňaz
* Jan Hála, viac osôb
* Josef Hála (* 1928), český klavirista a čembalista
* Kamil Hála (* 1931), český džezový hudobník, brat Vlastimila
* Karel Hála (1933 – 2008), český spevák
* Martin Hála (* 1992), český futbalista
* Miroslav Hála (* 1979), slovenský hokejový brankár
* Tomáš Hála, viac osôb
* Vlastimil Hála (1924 – 1985), český hudobný skladateľ a trubkár
* Alice Hálová, česká speváčka
* Cecilie Hálová (1895 – 1978), česká historička umenia
* Monika Hálová (* 1959), česká herečka
* Tereza Hálová (* 1980), česká herečka a speváčka

## Pozri aj
* Hálova ulica
* hala
* hálka
Hořava (priezvisko)

**Hořava** je české priezvisko. V Česku je najrozšírenejšie na Morave, najviac v mestách Prostějov a Vyškov, na Slovensku je zriedkavé.

## Známi nositelia
Pozri v článku Hořava.

Kategória:České priezviská
Kategória:Priezviská na Slovensku
Kategória:Priezviská v Česku
Jan Hála

**Jan Hála** môže byť:

* český hudobník a pedagóg (* 1956), pozri Jan Hála (hudobník)
* český maliar pôsobiaci vo Važci (1890 – 1959), pozri Jan Hála (maliar)
* český maliar (* 1937), syn Jana Hály (1890–1959), pozri Jan Mikuláš Hála

Hála, Jan
Žen Chuej

**Žen Chuej** (; * 11. august 1983) je čínska rýchlokorčuliarka.

## Kariéra
Vo Svetovom pohári debutovala na jeseň 2002, v roku 2003 sa po prvýkrát zúčastnila Majstrovstiev sveta v šprinte, kde skončila na 25. mieste. V nasledujúcej sezóne sa už niekoľkokrát umiestila v prvej desiatke v pretekoch na 500 a  vo Svetovom pohári a na Majstrovstvách sveta na jednotlivých tratiach vybojovala na dištancii  bronzovú medailu. V roku 2006 sa mimo iné zúčastnila aj šprintérskeho svetového šampionátu, kde došla na piatom mieste, a Zimných olympijských hier v Turíne, na ktorých získala na trati  bronzovú medailu. V ďalších rokoch sa pravidelne umiesťovala v pretekoch na 500 a  na Svetovom pohári medzi prvými desiatimi, v roku 2009 však jej výkonnosť klesla. Posledné zaznamenané preteky boli vo februári 2010 na Zimných olympijských hrách, kde na trati 1 000 m skončila na 33. mieste.

## Externé odkazy
* Štatistiky Žen Chuej na speedskatingnews.info 

## Zdroj

Kategória:Narodenia v 1983
Kategória:Čínske rýchlokorčuliarky
Kategória:Čínski bronzoví olympijskí medailisti
Kategória:Rýchlokorčuliari na Zimných olympijských hrách 2006
Kategória:Rýchlokorčuliari na Zimných olympijských hrách 2010
Tomáš Holub

**Tomáš Holub** môže byť:

* český cyklista (* 1990), pozri Tomáš Holub (cyklista)
* český rímskokatolícky kňaz (* 1967), generálny sekretár Českej biskupskej konferencie, pozri Tomáš Holub (biskup)

Holub, Tomáš
Josef Holub

**Josef  Holub** môže byť:

* český botanik (1930 – 1999), pozri Josef Holub (botanik)
* rakúsky herec českého pôvodu (1890 – 1965), pozri Josef Holub (herec)
* český huslista a hudobný skladateľ (1902 – 1973), pozri Josef Holub (hudobník)
* český jazykovedec, pozri Josef Holub (jazykovedec)
* český maliar (1870 – 1957), pozri Josef Holub (maliar)
* český politik (* 1951), poslanec ČNR (ODS), pozri Josef Holub (politik)

Holub, Josef
Žen-min ž'-pao

náhľad|Logo
náhľad|Noviny z roku 1949
**Žen-min ž'-pao** () alebo *Ľudový denník* (často sa možno stretnúť aj s anglickým titulom *People's Daily*) sú oficiálne noviny Komunistickej strany Číny, s nákladom cez 3 milióny výtlačkov najčítanejšie noviny v Číne.

Noviny prvýkrát vyšli 15. júna 1948 v Pching-šane v provincii Chu-pej ako tlačovina miestneho straníckeho výboru. Po oslobodení Pekingu na jar 1949 sa redakcia presťahovala tam a v auguste toho istého roku sa zo Žen-min ž'-pao stal oficiálny celočínsky denník, ktorý na konci 50. rokov plnil úlohu jedného z hlavných šíriteľov reformy písma - odvtedy je písaný v zjednodušených znakoch.

Dodnes sú články, úvodníky a komentáre v týchto novinách miestom, kde čínske vedenie (s väčším či menším stupňom oficiality) zverejňuje svoje názory na najrôznejšie otázky politiky a každodenného života. Od 1. januára 1997 Žen-min ž'-pao funguje tiež v internetovej verzii, najprv len po čínsky, dnes aj po anglicky, japonsky, francúzsky, španielsky, rusky a arabsky.

## Pozri aj
* Sin-chua - štátna spravodajská agentúra Čínskej ľudovej republiky

## Iné projekty

## Externé odkazy
* on-line verzia Žen-min ž'-pao (po čínsky) 
* People's Daily (anglická on-line verzia)

## Zdroj

Kategória:Denníky v Číne
Ľudový denník

**Ľudový denník** môže byť:
* slovenské noviny Komunistickej strany Československa, ktoré s prestávkami vychádzali v rokoch 19331936 ako pokračovateľ úradne zakázanej *Pravdy chudoby*,  pozri ''Ľudový denník'' (Slovensko)
* oficiálne noviny Komunistickej strany Číny, pozri *[[Žen-min ž'-pao]]*

## Pozri aj
* ''Pravda'' (slovenský denník)
* *[[Slovenské zvesti]]* (19361938)

## Referencie
Zoznam biskupov z Cádizu

náhľad|Juan de Torquemada
náhľad|Benedetto Accolti
[náhľad|Juan Acisclo Vera Delgado ([José María Arango, Universidad de Sevilla, cca 1820)]]
náhľad| Domingo de Silos Moreno
Toto je zoznam osôb, ktoré na území dnešného Cádizu zastávali funkciu miestneho biskupa:

## Biskupi Asidonie
* Rufino (610–619)
* Pimenio (629–649)
* Teoderacio (681–688)
* Geroncio (690–693)
* Miro (862)
* Esteban (10. storočie)
* Innominado (okolo 1145)

## Biskupi Cádizu
* Juan Martínez (1266–1278)
* Suero (1281–1291)
* Rodrigo (1292–1294)
* Martin (1294–1295)
* Pedro (1297–1329)
* Bartolome (1329–1349)
* Sancho (1349–1364)
* Gonzalo González (1364–1379)
* Juan (1380–1383)
* Rodrigo de Alcalá (1384–1395)
* Juan de Ezcaray (1395–1408)
* Santiago Puche (1403–1408)
* Alonso de Solís (1408–1420)
* Juan González (1426–1440)
* Juan de Torquemada, O.P. (1440–1442) (tiež biskup v Orense)
* Gonzalo Venegas (1442–1472)
* Pedro Fernández Solís (1472–1495)
* Oliviero Carafa (1495–1511)
* Luigi d’Aragona (1511)
* Pietro de Accolti de Aretio (1511–1521)
* Benedetto de Accolti (1521–1523) (tiež biskup v Cremone)
* Juan Rufo Teodoli (1523-1525) 
* Jerónimo Teodoli (1525–1564)
* Luis García Haro de Sotomayor (1564–1587) (tiež biskup v Malage)
* Antonio Zapata y Cisneros (1587–1596) (tiež biskup v Pamplone)
* Maximiliano de Austria (1596–1601) (tiež biskup v Segovii)
* Gómez Suárez Figueroa (1602–1612)
* Juan Cuenca (1612–1623)
* Plácido Pacheco de Haro, O.S.B. (1623–1623) (tiež biskup v Plasencii)
* Domingo Cano de Haro, O.P. (1623–1639)
* Juan Dionisio Fernández Portocarrero (1640–1641)
* Francisco Guerra, O.F.M. (1642–1656) (tiež biskup v Palencii)
* Fernando de Quesada (1656–1662)
* Mateo Burgueiro (1662)
* Alfonso Pérez de Humanes (1663)
* Alfonso Vázquez de Toledo (1663–1672)
* Diego de Castrillo (1673–1676)
* Juan de Isla (1677–1680)
* Antonio Ibarra (1680–1691)
* José de Barcia y Zambrana (1691–1695)
* Alonso de Talavera (1696–1714)
* Lorenzo Armengual del Pino de la Mota (1715–1730)
* Tomás del Valle, O.P. (1731–1776)
* Juan Bautista Cervera, O.F.M. (1777–1781)
* José Escalzo Miguel, O.S.B. (1783–1790)
* Antonio Martínez de la Plaza (1790–1800)
* Francisco Javier Utrera (1801–1808)
* Juan Acisclo Vera Delgado (1815–1818)
* Francisco Javier Cienfuegos Jovellanos (1819–1824) (tiež arcibiskup v Seville)
* Domingo de Silos Moreno, O.S.B. (1824–1853)

## Bisupi Cádizu a Ceuty
* Juan José Arbolí Acaso (1853–1863)
* Félix María Arrieta y Llano, O.F.M. Cap. (1863–1879)
* Jaime Catalá y Albosa (1879–1883) (tiež biskup v Barcelone)
* Vicente Calvo y Valero (1884–1898)
* José María Rancés y Villanueva (1898–1917)
* Marcial López y Criado (1918–1932)
* Ramón Pérez y Rodríguez (1933–1937)
* Tomás Gutiérrez Diez (1943–1964)
* Antonio Añoveros Ataún (1964–1971) (tiež biskup v Bilbao)
* Antonio Dorado Soto (1973–1993) (tiež biskup v Malage)
* Antonio Ceballos Atienza (1993–2011) 
* Rafael Zornoza Boy (od 2011)

## Externé odkazy
*Biskupi na obispadodecadizyceuta.org 

## Zdroj

Kategória:Cádiz
cádiz
Žemčužnikovit

**Žemčužnikovit** je klencový, veľmi vzácny minerál (Nefedov 1960) s chemickým vzorcom NaMg(Al,Fe3+)[C2O4]3·8H2O a empirickým vzorcom NaMgAl0,6Fe3+0,4(C2O4)3·8(H2O). Tvorí skleno lesklé, dymovo zelené alebo fialové, jemne ihlicovité kryštáliky alebo vlákna, ktoré skladajú žilky. Pomenovaný je po ruskom geológovi Jurijovi Apolonovičovi Žemčužnikovi (1885–1957).

## Vlastnosti
* Fyzikálne – má dobrú bazálnu štiepateľnosť, nerovný lom, nie je rádioaktívny
* Chemické – ľahko sa rozpúšťa vo vode
* Optické – je priehľadný až priesvitný

## Využitie
Praktické využitie nemá.

## Nálezisko
Bol nájdený vo vrtnom jadre z hĺbky 230&nbsp;m z *Čajtumského ložiska* uhlia (200&nbsp;km od ústia rieky Leny, Polárne Jakutsko, Rusko). Vyskytuje sa spolu s glušinskitom, weddellitom a whewellitom. Bol nájdený v roku 1956 (niekedy zmieňovaný rok 1960).

## Externé odkazy
* Žemčužnikovit na Mindat.org 
* Žemčužnikovit na Webmineral.com 
* Žemčužnikovit na Mineralienatlas Lexikon 

## Zdroj

Kategória:Organáty
Žemlička

**Žemlička** môže byť:

* malá žemľa
* prírodná pamiatka v okrese České Budějovice, pozri Žemlička (prírodná pamiatka)

* priezvisko, napr.:
** Josef Žemlička (* 1946), český historik 
** Richard Žemlička (* 1964), český hokejista
Tycho (kráter)

náhľad|Kráter Tycho
náhľad|Vzhľad lúčov smerujúcich od kráteru Tycho
**Kráter Tycho** je impaktný kráter nachádzajúci sa na južnej časti privrátenej pologule Mesiaca. Má priemer 85&nbsp;kilometrov a je hlboký 4&nbsp;850&nbsp;metrov. Podľa datovania vzoriek, získaných expedíciou Apollo 17, vznikol kráter Tycho pred 109&nbsp;miliónmi rokov. Od centra kráteru vychádzajú sekundárne impaktné krátery vzniknuté dopadom materiálu vyvrhnutého pri dopade hlavného telesa. Nazvaný bol podľa dánskeho astronóma Tycha Braha.

## Vzhľad
Kráter Tycho patrí medzi najnápadnejšie útvary na privrátenej strane Mesiaca. Priemer kráteru je 85&nbsp;km, po obvode sa nachádzajú stupňovité valy a z&nbsp;centrálnej časti kráteru vystupujú vrcholky vysoké 2&nbsp;250&nbsp;m.

V čase okolo splnu možno v najbližšom okolí kráteru pozorovať tmavé halo, ktoré vytvára impaktná tavenina, vyvrhnutá medzi posledným materiálom pri dopade asteroidu, ktorý vytvoril kráter. 

Od kráteru smerujú až do vzdialenosti 2&nbsp;000&nbsp;kilometrov svetlé lúče tvorené sekundárnymi (druhotnými) krátermi, vzniknutými dopadom vyvrhnutého materiálu a horninou, ktorá tvorila pôvodné miesto dopadu. Lúče sú svetlé preto, že vyvrhnutá hornina z podkladu dosiaľ nestmavla pôsobením slnečných lúčov a dopadmi mikrometeoritov ako okolité horniny. Na západnej strane od kráteru sa nachádza miesto úplne bez lúčov. Z toho usudzujeme, že kráter vznikol šikmým dopadom telesa, ktoré priletelo zo západu.
 
## Vznik
Podľa teórie česko-amerického tímu astronómov (Dr. William Bottke &#0091;SwRI&#0093;, Dr.&nbsp;David Vokrouhlický &#0091;UK&#0093; a Dr.&nbsp;David Nesvorny &#0091;SwRI&#0093;) vznikol dopadom asteroidu, ktorý patrí do rodiny planétky Baptistina.

## Kráter Tycho v kultúre
* Arthur C. Clarke umiestnil vo svojom sci-fi románe *[[2001: Vesmírna odysea (kniha)|2001: Vesmírna odysea]]* do oblasti kráteru Tycho objavenie monolitu MAT-1, ktorý tu spôsoboval magnetickú anomáliu.
* V knihe Roberta A. Heinleina *[[Mesiac je drsná milenka]]* je kráter Tycho domovom lunárnej osady „Tycho Under“.

## Referencie

## Zdroj

* 

Kategória:Impaktné krátery na Mesiaci
Kategória:Privrátená strana Mesiaca
Dona i ocell

náhľad|Dona i ocell
**Dona i ocell** () je 22 metrov vysoká skulptúra Joana Miróa, stojaca v Barcelone. Je to posledné veľkorozmerné dielo tohto umelca. Betónová socha bola slávnostne odhalená v roku 1983.

Skulptúra bola budovaná priamo na mieste s pomocou žeriava. Je tvorená betónom a pokrytá rôznofarebnou keramickou mozaikou. Keramiku vyrobil Joan Gardy Artigas. Miró navrhol sochu na objednávku mesta, ako pútač pre návštevníkov prichádzajúcich po Gran Via de les Corts Catalanes. Odhalená bola za neprítomnosti autora, ktorý zomrel o pár mesiacov skôr.

Aj keď podľa názvu dielo zobrazuje ženu v klobúku s malým vtáčikom, existujú rôzne výklady zobrazenia so sexuálnym podtextom.

## Iné projekty

## Zdroj

Kategória:Stavby v Barcelone
Kategória:Sochy v Španielsku
Kategória:Diela z 1983
Žemlička (prírodná pamiatka)

**Žemlička** je prírodná pamiatka v okrese České Budějovice. Nachádza sa v Třeboňskej panve 3 km východne od Borovan.

Prírodná pamiatka zahrňuje časť rybníka Žemlička, jeho brehy, lúky pod jeho hrádzou a drevinové porasty. Predmetom ochrany je predovšetkým vlhká lúka a brehy rybníka s pestrou mokraďnou a rašelinovou vegetáciou. Vyskytuje sa tu mnoho zvlášť chránených druhov rastlín: rosička okrúhlolistá, čerkáč kytkový, tučnica obyčajná, páperec alpínsky, rojovník močiarny, kľukva močiarna, bielokvet močiarny, arnika horská atď. 

## Referencie

* 

## Iné projekty

## Externé odkazy
* Plán starostlivosti pre prírodnu pamiatku Žemlička 

Kategória:Prírodné pamiatky v Česku
Kategória:Rybníky v Juhočeskom kraji
Majstrovstvá Afriky vo volejbale

**Majstrovstvá Afriky vo volejbale** je najvyššie africké medzinárodné podujatie národných družstiev vo volejbale, ktoré organizuje Africká volejbalová konfederácia (CAVB). Jeho história siaha do roku 1967, kedy sa v Tunisku konal prvý turnaj majstrovstiev Afriky mužov, a o 9 rokov neskôr v Egypte aj prvý turnaj žien. Od roku 1987 prebiehajú majstrovstvá s 2-ročnou periodicitou. Dominujú v nich družstvá  a  u mužov a  u žien.

Majstrovstvá Afriky tiež slúžia ako kvalifikácia afrických družstiev na majstrovstvá sveta či svetový pohár.

## Muži
### Zoznam

### Medailová bilancia družstiev

### Účasti tímov na majstrovstvách Afriky mužov
(do 2023)

## Ženy
### Zoznam

### Medailová bilancia družstiev

### Účasti tímov na majstrovstvách Afriky žien
(do 2023)

## Pozri aj
* Volejbal na Afrických hrách
* Volejbal na Arabských hrách

## Externé odkazy
* Oficiálna stránka Africkej volejbalovej konfederácie  

## Zdroje
* Majstrovstvá Afriky na stránke todor66.com 
* Mužský  a ženský turnaj majstrovstiev Afriky na stránke the-sports.org
Zuzana Haasová

**Zuzana Haasová** Schowanetz (* 20. marec 1981, Bratislava) je slovenská herečka moderátorka, speváčka, režisérka, divadelná, dabingová a televízna herečka, mladšia sestra herečky Moniky Haasovej. Jej ďalšia sestra Iveta je kostýmová výtvarníčka. Má dcéru Romi Haas (2005) a Marínu Schowanetz (2022)Johannu Schowanetz (2025) Od roku 1988 je diabetička, má diabetes mellitus 1 typu.

## Život
Už ako šesťročná pôsobila v inscenáciách STV. V pätnástich rokoch účinkovala v seriáli *[[Silvánovci]]*. V roku 1997 hrala v seriáli *[[Duchovia]]* dcéru Zdeny Studenkovej pojašenú Viki Pačmagovú. Hrala aj v *[[Ordinácia v ružovej záhrade|Ordinácii v ružovej záhrade]]*. Momentálne hrá v seriáli *[[Panelák (seriál)|Panelák]]* Soňu Jančovú.

Päť rokov pôsobila v rádiu Twist ako moderátorka Literárnej revue. Neskôr, v roku 2005 prešla do rádia Devín, kde ďalšie štyri sezóny uvádzala reláciu To všetko je jazz. Ako dabingová herečka dabuje v STV a súkromných dabingových štúdiách.

## Spev
V roku 2003 absolvovala ako speváčka v skupine Funny Fellows živé koncertné turné po Slovensku, Česku, Rakúsku, Holandsku a Spojených štátoch. V roku 2005 vydala CD – Funny Fellows a Zuzana Haasová Vinohrad. Organizuje festival – Májové šanzóny. Po odchode z Funny Fellows založila kapelu The Susie Haas Band.

## Filmografia
* 1989 – *Najmenší hrdinovia*
* 1994 – *Dvadsaťštyri hodín zo života istej ženy* (TV film)
* 1994 – *Pod vŕbou* (TV film)
* 1994 – *O krásnej strige* (TV film)
* 1994 – *O Zorali a dvoch bratoch*
* 1995 – *Škriatok	*
* 1996 – *Silvánovci*
* 1997 – *Duchovia*
* 2002 – *Kruté Radosti*
* 2007 – *[[Ordinácia v ružovej záhrade]]*
* 2009 – *[[Panelák (seriál)|Panelák]]*
* 2017 – *Rex*

## Referencie

## Iné projekty

## Externé odkazy
* 
* 
* ''Zuzana Haasová'' na portáli osobnosti.sk

Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Súrodenci v herectve
Kategória:Osobnosti z Bratislavy
Majstrovstvá Ázie vo volejbale

**Majstrovstvá Ázie vo volejbale** je najvyššie ázijské a zároveň oceánske podujatie národných družstiev vo volejbale, ktoré riadi Ázijská volejbalová konfederácia (AVC). jeho história siaha do roku 1975, kedy sa v Austrálii konal prvý turnaj majstrovstiev Ázie, spoločný pre kategóriu mužov i žien. Od nasledujúcich turnajov už prebiehali majstrovstvá samostatne v obidvoch kategóriách. Od roku 1987 prebiehajú s 2-ročnou periodicitou. V ženskej kategórii dominuje družstvo , v mužskej zvíťazilo najviackrát .

V roku 1955 sa v Japonsku uskutočnil za účasti 6 tímov neoficiálny ázijský šampionát mužov, na ktorom zvíťazila . 

## Muži
### Zoznam

### Medailová bilancia družstiev

### Účasti družstiev na majstrovstvách Ázie mužov
(do 2023)

## Ženy
### Zoznam

### Medailová bilancia družstiev

### Účasti družstiev na majstrovstvách Ázie žien
(do 2023)

## Pozri aj
* Volejbal na Ázijských hrách
* Ázijský pohár vo volejbale

## Externé odkazy
* Oficiálna stránka Ázijskej volejbalovej konfederácie  

## Zdroje
* Majstrovstvá Ázie na stránke todor66.com 
* Majstrovstvá Ázie mužov a žien na stránke the-sports.org
Žemaičių Kalvarija

**Žemaičių Kalvarija** (žemaitsky *Žemaitiu Kalvarėjė*; doslova: *Žemaitská Kalvária*; počas Sovietskeho zväzu (1964 – 1989) bolo premenované na *Varduva*, podľa rovnomennej rieky) je mestečko na západe Litvy, v Žemaitsku, v okrese Plungė. Mesto leží na území Národného parku Žemaitska, na sútoku riek Varduva a Cedronas, v kopcovitej krajine.

Je to mestská pamiatková rezervácia a tiež významné pútnické miesto litovských katolíkov. Konajú sa tu púte (lit. *atlaidai*), ktoré začínajú začiatkom júla a trvajú takmer dva týždne.

V meste sa nachádza kostol (dnes bazilika) Navštívenia Panny Márie (postavený roku 1822), súbor pútnických kaplniek Krížovej cesty (od roku 2008 národná kultúrna pamiatka). Je tu stredná škola, pošta (PSČ LT-90039), kláštor.

Na sútoku riek Varduva a Cedronas je kopec Svätého Jána, na ňom bývalo hradisko *Gardų piliakalnis* (Gardai), ktoré však bolo v 17. storočí čiastočne poškodené planýrovaním - úpravami pre prípravu Krížovej cesty.

## Galéria

Súbor:Žemaičių Kalvarijos bažnyčia mišios, 2006.jpg|Procesia v júli 2006
Súbor:BZN Zemaiciu Kalvarija Cross road chapel front sideview left 1.jpg|Kaplnka Krížovej cesty
Súbor:10 stotis. Rotuseje.jpg|Kaplnka Krížovej cesty


## Iné projekty

## Externé odkazy
* Oficiálne webové stránky mesta 

## Zdroj

Kategória:Mestá v Litve
Kategória:Katolícke pútnické miesta
Žen-cung

**Žen-cung** (; * 30. máj 1010 – † 30. apríl 1063), vlastným menom **Čao Čen** () bol štvrtý cisár čínskej dynastie Sung v rokoch 1022–1063. Bol synom a nástupcom cisára Čen-cunga.

## Vláda
Za vlády Žen-cunga dosiahla dynastia Sung maxima moci a vplyvu, z ktorého potom už len klesala. Zahraničná politika cisára bola mierumilovná, počas dlhého obdobia bez vojen sila sungských armád poklesla. Tangutský štát Západná Sia toho využil k drobným útokom pozdĺž hraníc. Keď Žen-cung nastúpil, posilnil ozbrojené sily. Pokoj na hraniciach zaisťovalo pravidelné platenie tribútu ríši Liao, protivníkovi Tangutov. Cisár významne zvýšil dane, roľníci za jeho vlády žili v stave trvalej chudoby. To nakoniec vyvolalo vzbury a povstanie po celej krajine aj rozpory vo vnútri vlády.

Žen-cung zomrel roku 1063 bez dediča, pretože jeho synovia zomreli v detstve. Posmrtne obdržal chrámové meno Žen-cung, „Láskavý predok“. Na trón po ňom nastúpil synovec Jing-cung, ktorého adoptoval a roku 1062 menoval následníkom trónu.

## Rodina
Hodnosti cisárovnej sa postupne dočkali dve manželky Čen-cunga, cisárovná Kuo (1012–1035) a cisárovná Cchao (1016–1079). Ďalšie dve manželky obdržali hodnosť cisárovnej posmrtne. Navyše mal cisár ešte dvanásť žien. 

Čen-cungove manželky mu dali troch synov, žiadny neprežil tretí rok života, a trinásť dcér, deväť z nich zomrelo v detstve:
* Čao Fang, knieža z Jang;
* Čao Sin, knieža z Jung;
* Čao Si, knieža z Čchiao;
* princezná Sü; 
* princezná Teng; 
* princezná Čen; 
* princezná Čchu; 
* princezná Šang; 
* princezná Lu; 
* princezná Tchang;
* princezná Čchen; 
* princezná Čchin-lu-sien-mu-ming-i; 
* princezná Kun;
* princezná Jen-šu; 
* princezná Jü.

## Referencie


## Iné projekty

## Externé odkazy
* 

## Zdroj
* 

Kategória:Cisári Dynastie Sung
Hrmo

**Hrmo** je priezvisko, pozri Hrmo (priezvisko), napr.:

* Ľubomír Hrmo (* 1961), slovenský atlét, trojnásobný majster Európy, vicemajster sveta  v 24-hodinovom ultramaratóne, držiteľ rekordu SR v tomto behu: 270, 337 km /Verona2001/
* Jozef Hrmo (* 1915), náčelník železničnej stanice v Banskej Bystrici.
* Pavel Hrmo (* 1946), slovenský diplomat, veľvyslanec v Kórejskej republike
Peter Huba

**Peter Huba** môže byť:

* slovenský historik a spisovateľ (* 1949), pozri Peter Huba (historik)
* slovenský hokejista (* 1986), pozri Peter Huba (hokejista)

Huba, Peter
Majstrovstvá NORCECA vo volejbale

**Majstrovstvá NORCECA vo volejbale** sú najvyššie severoamerické medzinárodné podujatie národných družstiev vo volejbale, ktoré riadi Volejbalová konfederácia Severnej, Strednej Ameriky a Karibiku (NORCECA). Ich história siaha do roku 1969, kedy sa v Mexiku konali prvé majstrovstvá NORCECA, spoločné pre kategóriu mužov i žien. Až od roku 1993 sa začali organizovať samostatné turnaje v obidvoch kategóriách. Majstrovstvá prebiehajú s 2-ročnou periodicitou. V mužskej i ženskej kategórii dominujú družstvá Kuby.

Turnaj tiež slúži ako kvalifikácia severoamerických družstiev na Svetový pohár či Pohár majstrov.

## Muži
### Zoznam

### Medailová bilancia družstiev

### Účasti družstiev na majstrovstvách NORCECA mužov
(do 2023)

## Ženy
### Zoznam

### Medailová bilancia družstiev

### Účasti družstiev na majstrovstvách NORCECA žien
(do 2023)

## Pozri aj
* Volejbal na Panamerických hrách
* Volejbal na Stredoamerických a karibských hrách
* Panamerický pohár vo volejbale

## Externé odkazy
* Oficiálna stránka NORCECA  

## Zdroje
* Majstrovstvá NORCECA na stránke todor66.com 
* Mužský a ženský turnaj majstrovstiev NORCECA na stránke the-sports.org
Ihnačák

**Ihnačák** je priezvisko, pozri Ihnačák (priezvisko), napr.:

* Brian Ihnačák (* 1985), kanadsko-slovenský hokejista
* Marcel Ihnačák (* 1978), slovenský šéfkuchár a spisovateľ
* Miroslav Ihnačák (* 1962), slovenský hokejista a tréner
* Peter Ihnačák (* 1957), slovenský hokejista a tréner, brat Miroslava, otec Briana
Epidurálny hematóm

thumb|Epidurálny hematóm frontálne vpravo, zobrazený počítačovou tomografiou
**Epidurálny hematóm** je lokálne nahromadenie krvi medzi plochou kosťou lebky a tvrdou mozgovou plenou (). Je pomerne zriedkavou (1-4%), no potenciálne smrteľnou komplikáciou poranenia hlavy. Príčinou vzniku epidurálneho hematómu je poškodenie tepny (90% prípadov, najčastejšie arteria meningea media) alebo žilového splavu (10%) kosteným fragmentom pri zlomenine lebky. U malých detí a starých ľudí je zriedkavý, postihuje 4x častejšie mužov.

Epidurálny hematóm má šošovkovitý tvar, ktorý je z vonkajšej strany ohraničený kosťou a z vnútornej durou. Za normálnych okolností tento priestor neexistuje a vzniká až tlakom krvi, ktorá duru od kosti „odlepí“. Je takmer vždy ohraničený švami, pretože dura v týchto miestach veľmi pevne adheruje na kosť. Určitú výnimku tvoria deti, kde cca 10% epidurálnych hematómov švy prekračuje.

Zriedkavejší venózny epidurálny hematóm vzniká pri poranení splavov a obvykle sa preto vyskytuje na vrchole (konvexite) alebo na báze lebečnej dutiny. Je menší, zväčšuje sa pomalšie a tým, že vzniká poškodením stredočiarových štruktúr sa často „rozlieva“ od splavov na obe strany. 

## Klinické prejavy
Typický priebeh krátkeho bezvedomia po úraze, nasledovaného niekoľkohodinovým bezpríznakovým obdobím a potom opätovnou stratou vedomia sa vyskytuje len asi u polovice postihnutých. Častými prejavmi sú zhoršujúca sa bolesť hlavy, nevoľnosť, zvracanie a následná postupná strata vedomia. Vzhľadom k polohe a veľkosti býva tiež častejšie pri zobrazovacích vyšetreniach prehliadnutý.

## Diagnóza
Metódou prvej voľby na potvrdenie alebo vylúčenie epidurálneho hematómu je počítačová tomografia hlavy (mozgu) bez podania kontrastnej látky. Zobrazí sa ako hyperdenzná kolekcia šošovkovitého vzhľadu (ten závisí od miesta a roviny rezu) v priestore medzi kosťou a mozgom (extraaxiálne). Približne v 30% prípadov sa v hematóme zobrazujú hypodenzné oblasti pripomínajúce vzdialene vír (tzv. príznak víru) - je to prejav akútneho krvácania do hematómu, znamená horšiu prognózu a potrebu okamžitého neurochirurgického zákroku. Pri spojení so zlomeninou napr. čelových prínosových dutín môže obsahovať i vzduch.

## Diferenciálna diagnóza
Typický epidurálny hematóm nerobí diagnostické ťažkosti. Odlíšiť ho treba najmä od subdurálneho hematómu, ktorý má pomalší rozvoj príznakov, polmesiačikovitý tvar a šíri sa na väčšiu plochu prekračujúc švy. Oba sa môžu vyskytovať súčasne u jedného pacienta.

## Prognóza a liečba
Prognóza závisí od miesta epidurálneho hematómu, od toho či je príčinou poškodenie tepny alebo žily a od prítomnosti aktívneho krvácania. Zásadným faktorom je rýchla diagnóza a neurochirurgická liečba, v tom prípade je úmrtnosť na túto diagnózu menšia ako 5%.

Liečba spočíva v odsatí hematómu. Len výnimočne malé a už nekrvácajúce epidurálne hematómy je možné riešiť konzervatívnou cestou.

## Zdroj
*

Kategória:Poranenie hlavy
Makris

náhľad|Výchova malého Dionýza, detail rímskej fresky, cca z roku 20, ''Museo delle Terme di Diocleziano''
**Makris** ( - *Makris*, ) je v gréckej mytológii dcéra Aristaia a jeho manželky Autonoy, dcéry tébskeho kráľa Kadma.

Makris bola sestrou slávneho lovca Aktaióna, ktorý náhodou uvidel nahú kúpajúcu sa bohyňu Artemis. Bohyňa ho preto za trest premenila na jeleňa, ktorého roztrhali vlastní psi.

Podľa antického autora Apollónia Rhodského sa Makris vydala za prvého kráľa Fajákov, Nausithoa. Keď najvyšší boh Zeus prikázal bohovi Hermovi, aby mu ukryl syna Dionýza pred jeho žiarlivou manželkou Hérou, Hermes dal dieťa do opatery Makride, na ostrov Fajákov (ostrov Scheria, dnes Korfu). Makris sa potom s dieťaťom ukryla v jaskyni, kde sa oň starala aj napriek nebezpečenstvu, ktoré jej hrozilo zo strany bohyne Héry. Ostrov vtedy navštívila aj bohyňa Démétér, ktorá naučila miestnych ľudí obrábať polia. 
 
## Referencie a bibliografia

Kategória:Postavy gréckej mytológie
Majstrovstvá Južnej Ameriky vo volejbale

**Majstrovstvá Južnej Ameriky vo volejbale** je najvyššie juhoamerické medzinárodné podujatie národných družstiev vo volejbale, ktoré riadi Juhoamerická volejbalová konfederácia (CSV). Jeho história siaha do roku 1951, kedy sa v Brazílii konali prvé juhoamerické majstrovstvá, spoločné pre kategóriu mužov i žien. Až od roku 1993 sa začali organizovať samostatne v obidvoch kategóriách. Prebiehajú s 2-ročnou periodicitou. V mužskej i ženskej kategórii dominujú družstvá Brazílie.

Turnaj tiež slúži ako kvalifikácia juhoamerických družstiev na Svetový pohár či Pohár majstrov.

## Muži
### Zoznam

### Medailová bilancia družstiev

### Účasti tímov na majstrovstvách Južnej Ameriky mužov
(do 2023)

## Ženy
### Zoznam

### Medailová bilancia družstiev

### Účasti tímov na majstrovstvách Južnej Ameriky žien
(do 2023)

## Pozri aj
* Volejbal na Panamerických hrách
* Panamerický pohár vo volejbale

## Externé odkazy
* Oficiálna stránka Juhoamerickej volejbalovej konfederácie   

## Zdroje
* Majstrovstvá Južnej Ameriky mužov  a žien na oficiálnej stránke Juhoamerickej volejbalovej konfederácie   
* Majstrovstvá Južnej Ameriky na stránke todor66.com 
* Majstrovstvá Južnej Ameriky na stránke the-sports.org
Agura

[thumb|[Tojotomi Hidejoši sediaci v polohe agura]]
**Agura** () je japonský termín pre posed so skríženými nohami. Sedacie svaly sú na podlahe alebo na vankúši, nohy sú pred telom, pokrčené v kolenách a prekrížené jedna cez druhú. V Japonsku je táto poloha považovaná za neformálnu oproti polohe *[[seiza]]* a vhodná len pre mužov.

## Referencie


## Zdroj

Kategória:Kultúra v Japonsku
Samuel Spišák

**Samuel Spišák** (* 23. september 1992, Bratislava) je slovenský herec. Je vnukom režiséra Karola Spišáka.

## Život
Už ako 16-ročný sa objavil vo filme *Nedodržaný sľub*. Za tento film dostal cenu pre najlepšieho herca na portugalskom filmovom festivale Festoria v meste Setúbal. Zahral si aj v seriáli *[[Obchod so šťastím]]*, vo filme *[[Lóve (film)|Lóve]]* či v mini sérii *Hořící keř*. Diváci ho však poznajú hlavne zo seriálu *[[Panelák (seriál)|Panelák]]*, kde stvárňoval Patrika Janča. Hrá aj v Radošinskom naivnom divadle http://rnd.sk/wordpress/?page_id=8320.

## Režijná filmografia
* 2023: Smolu nosíš ty, láska

## Filmografia
* 2008: Obchod so šťastím (*Juraj Šťastný*), TV seriál
* 20092015: Panelák (*Patrik Jančo),* TV seriál
* 2009: Nedodržaný sľub (*Martin Friedmann*)
* 2011: Lóve (*Pedro*)
* 2013: Hořící keř
* 2014: Láska na vlásku
* 2018: Kuchyňa (*Michal, začínajúci kuchár*), TV seriál
* 2022: Hranica (*Nikolaj*)

## Referencie

## Externé odkazy
* 
* 

Kategória:Slovenskí dabingoví herci
Kategória:Slovenskí filmoví herci
Kategória:Slovenskí televízni herci
Kategória:Osobnosti z Bratislavy
Dedičstvo

**Dedičstvo** môže byť:

* veci, práva a záväzky, ktoré patrili poručiteľovi v deň jeho úmrtia, a ktoré majú právo získať dediči, pozri dedičstvo (majetok)
* slovenský film z roku 1982, pozri Dedičstvo (slovenský film)
* nemecký film z roku 2006, pozri Dedičstvo (nemecký film)
* slovenský televízny seriál, pozri Dedičstvo (seriál)
Čierna hmota

**Čierna hmota** alebo lat. **substantia nigra** (doslova "čierna látka") je párová štruktúra v strednom mozgu. Je súčasťou bazálnych ganglií a hrá významnú úlohu v riadení pohybu.

Svoj názov dostala podľa čierneho sfarbenia na rezoch mozgom, spôsobeného nahromadením melanínu. Čierna hmota je zložená z dvoch častí s odlišným zapojením a rozdielnou funkciou:
* *pars compacta*, ktorá slúži na vstup signálu do okruhu bazálnych ganglií a zásobuje striatum dopamínom, a
* *pars reticularis*, ktorá slúži na prenos signálu z bazálnych ganglií do ďalších štruktúr mozgu. 

Parkinsonova choroba vzniká poškodením dopaminergných neurónov pars compacta.

## Iné projekty

## Zdroj

Kategória:Mozog
Rialto

**Rialto** môže byť:
* štvrť v Benátkach, pozri Rialto (štvrť v Benátkach)
* divadelná štvrť v New Yorku v 19. storočí, pozri Rialto (Manhattan)
* švrť v Dubline, pozri Rialto (Dublin) 
* mesto v Taliansku, pozri Rialto (Ligúria)
* sídlo v Kalifornii, pozri Rialto (Kalifornia)
* skrátene:
** Ponte di Rialto
** Rialto Towers
* hudobná skupina, pozri Rialto (hudobná skupina)

## Pozri aj
* Rialto Theater
* Rialto Film
Zoznam cisárov dynastie Sung

[náhľad|[Tchaj-cu (Sung)|Tchaj-cu, prvý cisár Dynastie Sung]]
**Cisári [[Sung (dynastia)|Dynastie Sung]]**, čínskeho štátu existujúceho v rokoch 960–1279. Zakladateľom Dynastie Sung a prvým cisárom bol Čao Kchuang-jin (cisár Tchaj-cu), predtým vojvodca ríše Neskoré Čou. Čao Kchuang-jin zjednotil Čínu pod svojou vládou a stabilizoval pomery. Jeho nástupcovia vládli celej Číne do roku 1127, kedy sa pod tlakom džürčenskej ríše Ťin museli vzdať severu krajiny a stiahnuť sa na juh za rieku Jang-c'-ťiang. Preto je vláda sungskej dynastie tradične delená na obdobie Severný Sung (do 1127) a Južný Sung (1127–1279).

Cisári Dynastie Sung sídlili v období Severný Sung v Pien-ťingu (dnešné Kchaj-feng), neskôr v Lin-ane (dnešné Chang-čou).

Cisár bol v čínskych štátoch, vrátane Dynastie Sung, dedičným najvyšším vládcom a hlavou štátu. Rast vplyvu džentry a konfuciánsky vzdelaných úradníkov, v sungskej dobe často vyberaných na základe výsledkov úradníckych skúšok, priniesol obmedzenejšiu rolu cisára pri formulovaní štátnej politiky, hoci vo všetkých štátnych záležitostiach mal naďalej posledné slovo.

## Zoznam cisárov
Podľa čínskej tradície cisár po smrti obdržal čestné posmrtné meno. Posmrtné mena cisárov Dynastie Sung boli dlhé – obvykle osemnásťznakové, napr. *Čchi-jün li-ťi jing-wu žuej-wen šen-te šeng-kung č'-ming ta-siao chuang-ti* () zakladateľa sungskej dynastie, cisára Tchaj-cu – a k identifikácii cisárov sa nepoužívajú, niesu preto v zozname uvedené. Ďalším menom uďelovaným posmrtne bolo chrámové meno, určené k použitiu pri obradoch v chráme predkov dynastie. Obe mená vyjadrovali charakter vlády a cisára, napríklad zakladatelia dynastií dostávali chrámové meno Tchaj-cu (, Veľký predok).

Éra vlády je názov kratšieho či dlhšieho obdobia vlády, sumarizujúc základný smer štátnej politiky. Cisári Dynastie Sung vyhlasovali po dobu svojej vlády jednu, či viac ér.

## Referencie

## Iné projekty

## Literatúra
* 

## Externé odkazy
* 

## Zdroj
* 



Kategória:Čínski cisári
Zoznam častí seriálu Susedia (2. séria)

Nasledujúci zoznam je zoznam častí 2. série seriálu **[[Susedia (seriál)|Susedia]]**.

* Zoznam častí seriálu Susedia (1. séria)
* Zoznam častí seriálu Susedia (3. séria)
* Zoznam častí seriálu Susedia (4. séria)
* Zoznam častí seriálu Susedia (5. séria)
* Zoznam častí seriálu Susedia (6. séria)
* Zoznam častí seriálu Susedia (7. séria)
* Zoznam častí seriálu Susedia (8. séria)
* Zoznam častí seriálu Susedia (9. séria)
* Zoznam častí seriálu Susedia (10. séria)

Susedia (2. séria)